పినాకిని ఎక్స్‌ప్రెస్

పినాకిని ఎక్స్‌ప్రెస్ అనే బండి భారతదేశం లోని ఆంధ్ర ప్రదేశ్ లోని విజయవాడ జంక్షన్, తమిళనాడు లోని చెన్నై ల మధ్య నడిచే వేగమైన రైలు. ఈ బండి 1991 లో నడపబడింది. పెన్నా నది పేరు మీదగా ఈ బండికి పినాకిని అని పేరు పెట్టినారు. భారతీయ రైల్వే లోని దక్షిణ మధ్య రైల్వే లోని విజయవాడ రైల్వే విభాగం దీనిని నడుపుచున్నది.

జోను , డివిజను
ఈ ఎక్స్‌ప్రెస్ రైలు భారతీయ రైల్వేలు లోని దక్షిణ మధ్య రైల్వే జోన్ పరిధిలోకి వస్తుంది.

తరచుదనం (ఫ్రీక్వెన్సీ)
ఈ రైలు వారానికి ఏడు రోజులు నడుస్తుంది.

బండి సంఖ్య
విజయవాడ నుండి చెన్నై వెళ్ళేటప్పుడు 12711 గా నడుచును, తిరుగు ప్రయాణంలో 12712 గా నడుచును.

ప్రయాణ దారి 
 ప్రతిరోజూ ఈ బండి విజయవాడలో 06:00 గంటలకు ప్రయాణమై అదే రోజు 13:00 గంటలకు చెన్నై చేరును. తిరుగు ప్రయాణంలో చెన్నైలో 14:10 గంటలకు ప్రయాణమై విజయవాడకు అదే రోజు 21:10 గంటలకు చేరును. ఈ ప్రయాణములో తెనాలి, నిడుబ్రోలు, బాపట్ల, చీరాల, ఒంగోలు, సింగరాయకొండ, కావలి, బిట్రగుంట, నెల్లూరు, గూడూరు, సూళ్ళూరుపేట లలో అగును.

సౌకర్యాలు
పినాకిని ఎక్స్‌ప్రెస్ సాధారణంగా LGD WAP4 / WAP7 ఇంజనుచే లాగబడుచున్నది. ఈ బండికి సాధారణంగా మొత్తం 24 పెట్టెలు ఉండును దానిలో ఒక పాంట్రీ, 2 శీతలీకరణ పెట్టెలు, 8 రెండవ శ్రేణి సిట్టింగ్, 11 అరక్షిత పెట్టెలు ఉండును.

ట్రివియా
 పినాకిని ఎక్స్‌ప్రెస్ దక్షిణ మధ్య రైల్వే లోనే మొదటి హరిత మరుగుదొడ్లు (గ్రీన్ టాయ్లెట్స్) ఉన్న రైలు.
 పినాకిని ఎక్స్‌ప్రెస్ యొక్క సోదర రైళ్ళు రత్నాచల్ ఎక్స్‌ప్రెస్, శాతవాహన ఎక్స్‌ప్రెస్ . ఈ మూడు బండ్లు విజయవాడ నుండి చెన్నై, విశాఖపట్నం, సికంద్రాబాద్ కు ఒకే సమయానికి (06:10) బయలుదేరును. తిరిగి రాత్రికల్లా విజయవాడ వచ్చి చేరును.

 ఇవి కూడా చూడండి 
 రత్నాచల్ ఎక్స్‌ప్రెస్
 శాతవాహన ఎక్స్‌ప్రెస్

మూలాలు

వర్గం:ఆంధ్రప్రదేశ్ రైలు రవాణా
వర్గం:ఆంధ్రప్రదేశ్ మెయిల్ / ఎక్స్‌ప్రెస్ రైళ్లు
వర్గం:భారతీయ రైల్వేలు ప్రయాణీకుల రైళ్లు
వర్గం:ఆంధ్రప్రదేశ్ ఎక్స్‌ప్రెస్ రైళ్లు
వర్గం:దక్షిణ మధ్య రైల్వే సూపర్‌ఫాస్ట్ ఎక్స్‌ప్రెస్ రైళ్ళు